**Referat fra møde nr. 5 2022 – mandag d. 22. august hos Charlotte, Søbækvej 22, Køge kl. 19.30- 21.30**

Stor tak til CRR for vort besøg i hendes dejlige have, hvor der var mange blomstrende planter stadigvæk. CRR har lagt vægt på hjemmehørende arter; godt! Vi kunne i sommervarmen sidde ude på terrassen under hele mødet. BM og RiS havde sørget for øl (til deling), vand og snacks.

Deltagere: BM, RiS, CRR, SP, DK, HP, AV, IJ

BM indledte med at forklare vor nye mødeform, som fremgår af det anderledes referat. Tanken er at bruge mere tid på handlingsbeslutninger frem for retrospektive alias okkasionelle punkter (hø, hø, kunne ikke dy mig, sorry. Oversat: forældede eller tilfældige sager). Dette vedrører især punkt 4, hvor referenten vil tilstræbe at anføre de trufne beslutninger.

1. **Godkendelse af referat af sidste møde.** OK
2. **Sket i perioden.**
	1. **Hasselmus Svenstrups skov:** OK, fint projekt, alt i god gænge
	2. **Status på sagen om skiltning i Gl. Kjøge gårds skove:** BM skuffet over KK indsats ved Steffen Brøgger Sørensen. Samarbejdet DN-Køge og KK hænger i en tynd tråd!
	3. **Hop i Havet – event d. 26. juni**: Stor begejstring for eventet.
	4. **Henvendelse fra DOF – tårnfalkeprojekt**: Stadig aktuelt
	5. **Naturrådsmøde 29.6 – kort ref. Udsendt**: BM er fortsat kritisk, men bedring er sket.
	6. **Køge nord vandafledningsprojekt – medinddragelse af borgergruppe- se vedh. filer fra NRM**
3. **Bordet rundt**
	1. **Ejby mose - evt. skiltning – SP:** Endnu ingen skiltning om hensyntagen til naturen særlig på den yderste platform, hvor man kan sidde. SP spørger KK om dette.
	2. **Naturens uge/dag – Ejby SP/IJ:** Alt er klart. SP har sat selvgjorte opslag på institutioner i området; et godt intiativ! Annoncering er sket på FB og i Midtsjællands Avis (som dog ikke er blevet omdelt mange steder i uge 33!). Arrangører mødes med DN-Sarah kl. 9 den 27/9 for enden af Finkevænget. Arrangementet er fra 10-13.
	3. **Lynetteholmen – samarbejde med politikerne om det fremadrettede arbejde. BM/RiS :** Infomøde afholdes 1/9 mellem BM, Peter Frost (kommunaldirektør i Køge), Pia Nielsen (KK) og Michael Løvendal Kruse (DN Stevns).
	4. BM: Brian Jacobsen afstår grundet arbejdspres indtil videre fra sin post i DN-Køges bestyrelse.
	5. BM: Herfølgedag 24/9 kl. 10-14 ved skolen, biblioteket og P-pladsen, DN-elbil kommer og AV donerer planter til arrangementet.
	6. HP & AV: Vandhulsprojekterne fortsætter på bedste vis! HP sagde, at der gives tilskud svarende til 20 KKr pr vandhul til mindst 6 vandhuller.
	7. DK: Informering om det nye sommerfuglehaveprojekt. Savnede en folder herom.
	8. AV: Slog til lyd for plantning af skovfyr ved Køge Sønderstrand. God idé, men ikke på bekostning af værdifulde overdrev. CRR nævnte, at galleriskov langs mindre vandløb kan være til gavn for livet i åen.
	9. BM pv KJ (Kurt Jensen var ikke til stede): Der var ikke kommet henvendelser om at trække på de nyuddannede ’Vild Have’ konsulenter (KJ & DK). Vedrørende deponiet i Nørre Dalby har KJ fået oplyst, at restaurering af området skal være foretaget inden 1/12 i år! Vi håber på det bedste.
4. **Emner til diskussion**
	1. **Formål med pkt 4 er at besvare:**
		1. **Hvad er jeres holdning til hvad vi skal bidrage med?**
		2. **Hvor skal vores engagement ligge?**
		3. **Hvilke indsatsområder skal DN-Køge prioritere?**
	2. **Ny naturstrategi:** Vi enedes om at begrænse vor indsats til nogle for os klare mål, som allerede er berørt tidligere, men hvor intet er sket (trods strategi, handlingsplaner,mv.!). IJ tillod sig at nævne to konkrete ting: ***Adgangsforholdene til Valore Mose***: Løsning på parkeringsproblemet ved den eneste adgangsvej (desværre forbi en lodsejer, der ulovligt modarbejder ideen om offentlig adgang) ønskes løst inden 2023 sæsonen. Mht. til ***markfirben på Glentehøj***: Vi ønsker markfirbenbestanden på Glentehøj opgjort senest foråret 2023 (f.eks. maj). CRR nævnte det vigtige i at udpege ***tovholdere*** til projekter, der berører flere sagsområder, så vi vil opfordre KK hertil. Dette vil klart forbedre styring og kommunikation. IJ slog til lyd for, at ***BM’s Excel ark*** om de noget nedslående resultater af sidste strategi- og naturplanøvelse bliver brugt løbende fremover. BM har allerede givet det til Birte Hvarregaard, og efter tilbagemelding kan det evt. tilrettes til den nye periode.
	3. **Skensved ådal:** Skensved ådal skal naturgenoprettes ved KLAR forsyning. Lokalplansforslaget (1118) fik stor opbakning. DN-Køge ønsker en meningsfuld forvaltning af åbeskyttelseslinien på 150 m, og det er OK, at DN-Køge blot anker de overskridelser, som vi vurderer, er skadelige for natur og landskab. DN-Køge kan bidrage med ***hjælp til naturplejeforslagene***, så modstridende plejeforslag enten undgås eller omgås gennem planlægning. Henrik Bringsøe er allerede på banen mht. optimering af placering og fordeling af busk- og træplantning, så padder & krybdyr & en række fuglearter får gode livsbetingelser, ligesom åbenlandsfugle og lysåben vegetation kan nyde godt af græsning i andre områder. Ekstensiv græsning med køer og heste uden tilskudsfodring og pesticidanvendelse foretrækkes. Endvidere vil vi gerne ***bidrage til naturovervågningen*** af projektområdet. CRR og IJ tilbyder at hjælpe med projektbeskrivelse og -opfølgning. Tanken er at foretage en førstegangsregistrering af de forekommende planter den første sommer efter opstart. Dernæst udvælges ca. 20 indikatorarter, der følges årligt så udviklingen i bestandene kan bedømmes f.eks. efter en DAFOR skala. Registreringen af indikatorerne kan ske på enkel måde, formentlig bedst ved at gennemvandre en på forhånd fastlagt zig-zag rute gennem terrænet.
5. **Evt.**
	1. Borger Workshop 15-18 den 8/9 ledet af Birte Hvarregaard på Borup Kulturhus. Naturstrategien debatteres. Tilmelding nødvendig.
	2. Næste møde udsat pga. IJ’s operation til den 4. oktober hos IJ på Smedevænget 18 i Store Ladager.

 Referent**:** *Ib Johnsen, 24 august 2022*

Ad. 2a Hasselmusprojekt

Helene Flügge fra Naturskolen i Borup er i gang med redekassebygning og efterfølgende opsætning. Produktionsskolen er medinddraget i arbejdet.

Pengene (40.000 kr) er bevilget. Arbejdet går i gang hen over vinteren. Vi sender et nyhedsbrev ud hvor vi opfordrer medlemmerne til at blive en aktiv del af ”feltgruppen”

Eilif Byrnak (DN Sorø, primus motor i Sorøs Hasselmusprojekt), Hans Baagøe (flagermus ekspert) er tilknyttet.

Claus Løvendahl (Skovfoged Svenstrup) og Helene, BM, RiS. Henrik Bringsøe har meldt til feltgruppen.

Ad 2b Skiltning

”Sagen bliver behandlet i den rækkefølge som sagerne kommer ind”. Citat: Steffen Bagger Sørensen. Dvs. tidligst til september!!! Jeg synes ikke det tyder på den bedste samarbejdsvilje mellem fra forvaltningens side.

Gammel Kjøgegaard har for øvrigt fået ny godsforvalter Anders Toftegaard. Anders er forstkandidat og hans e-mail er AT@glkg.dk.

Ad 4) Naturstrategi

Vi fik aldrig svar på vores henvendelse fra forvaltningens side. På trods af lovet svar inden sommerferien. Skal vi gå i pressen? (inden budgetforhandlingerne). Eller skal vi fokusere på det fremadrettede arbejde??

Formøde til workshop afholdes d. 17. august. DN er repræsenteret ved BM

Borger Workshop hvor Birte Hvarregaard leder slagets gang er d. 8. september kl. 15-18